কার্লোস রোদ্রিগেস গোমেস
কার্লোস আলবের্তো রোদ্রিগেস গোমেস (স্পেনীয়: Carlos Rodríguez; জন্ম: ৩ জানুয়ারি ১৯৯৭; কার্লোস রোদ্রিগেস নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব ক্রুস আসুল এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০২১ সালে, রোদ্রিগেস মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। এরপূর্বে, তিনি ২০১৯ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫০ ম্যাচে অংশগ্রহণ করেছেন।